CELEX: 32006R0472
Language: hu
Date: 2006-03-22 00:00:00
Title: A Bizottság 472/2006/EK rendelete ( 2006. március 22. ) a sertéshúságazatban a kiviteli engedélyek kibocsátási időpontjai tekintetében az 1518/2003/EK rendelettől a 2006. évben való eltérésről

23.3.2006   
            
            
               HU
            
            
               Az Európai Unió Hivatalos Lapja
            
            
               L 84/6
            
         
      A BIZOTTSÁG 472/2006/EK RENDELETE
   
   (2006. március 22.)
   a sertéshúságazatban a kiviteli engedélyek kibocsátási időpontjai tekintetében az 1518/2003/EK rendelettől a 2006. évben való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 8. cikke (2) bekezdésére,
   mivel:
   
               (1)
            
            
               A kiviteli engedélyek rendszerének a sertéshúságazatban történő végrehajtása részletes szabályainak megállapításáról szóló, 2003. augusztus 28-i 1518/2003/EK bizottsági rendelet (2) 3. cikkének (3) bekezdése úgy rendelkezik, hogy a kiviteli engedély kibocsátására az engedélykérelmek benyújtási időszakát követő szerdán kerül sor, amennyiben a Bizottság ebben az időszakban nem hoz különleges intézkedést.
            
         
               (2)
            
            
               Figyelembe véve a 2006. évi ünnepnapokat és a kérdéses napokon az Európai Unió Hivatalos Lapjának rendhagyó közzétételét, a kérelmek benyújtása és az engedélyek kibocsátásának napja közötti időszak túl rövidnek bizonyul a piac megfelelő irányításának biztosításához. Ezt az időszakot ezért indokolt meghosszabbítani.
            
         
               (3)
            
            
               Az ebben a rendeletben foglalt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1518/2003/EK rendelet 3. cikkének (3) bekezdésétől eltérve a 2006-ra szóló engedélyek kibocsátása ennek a rendeletnek a mellékletében megadott időpontokban történik.
   Ez az eltérés nem alkalmazandó, amennyiben az 1518/2003/EK rendelet 3. cikkének (4) bekezdésében említett különleges intézkedések egyikére sem kerül sor az említett kibocsátási időpontokat megelőzően.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. március 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 282., 1975.11.1., 1. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 217., 2003.8.29., 35. o. A legutóbb az 1361/2004/EK rendelettel (HL L 253., 2004.7.29., 9. o.) módosított rendelet.
   
      MELLÉKLET
      
                  Az engedélykérelmek benyújtási időszakai
               
               
                  Kibocsátási időpontok
               
            
                  2006. április 10.–14.
               
               
                  2006. április 20.
               
            
                  2006. április 24.–28.
               
               
                  2006. május 4.
               
            
                  2006. május 1.–5.
               
               
                  2006. május 11.
               
            
                  2006. május 29.–2006. június 2.
               
               
                  2006. június 8.
               
            
                  2006. augusztus 7.–11.
               
               
                  2006. augusztus 17.
               
            
                  2006. október 23.–27.
               
               
                  2006. november 3.
               
            
                  2006. december 18.–22.
               
               
                  2006. december 28.
               
            
                  2006. december 25.–29.
               
               
                  2007. január 5.